text: [{"text_idx": "#000000", "text": "Richard Wurmbrand og Corrie ten Boom"}, {"text_idx": "#000002", "text": "\u201eMinnist fangarnar, sum h\u00f8vdu tit sja\u0301lv veri\u00f0 fangar vi\u00f0! Minnist tey, sum ilt li\u0301\u00f0a, sum tey, i\u00f0 eisini sja\u0301lv eru i\u0301 likami!\u201c (Hebr. 13.3)."}, {"text_idx": "#000004", "text": "A\u0301 donskum eita b\u00f8kurnar \u201eTortur \u2013 for Kristi skyld\u201c og \u201eSkjulestedet\u201c. Nu\u0301 eg vitja\u00f0i t\u00e6r aftur, var ta\u00f0 a\u0301 enskum \u2013 \u201eTortured for Christ\u201c og \u201eThe Hiding Place\u201c \u2013 og heldur enn at lesa t\u00e6r, lurta\u00f0i eg eftir teimum sum ljo\u0301\u00f0b\u00f8kur."}, {"text_idx": "#000006", "text": "I\u0301 bo\u0301kini \u201ePi\u0301ndur \u2013 fyri Kristusar skuld\u201c sigur Richard Wurmbrand, sum var rumeni, fra\u0301 o\u0301hugnaligu li\u0301\u00f0ingunum, sum hann fo\u0301r i\u0301gj\u00f8gnum undir kommunistiska sty\u0301rinum i\u0301 Rumenia. Hann vitja\u00f0i F\u00f8royar si\u0301\u00f0st i\u0301 sjeytia\u0301runum, og talurnar fra\u0301 ti\u0301 vitjanini eru a\u0301 heimasi\u0301\u00f0uni hja\u0301 EVR."}, {"text_idx": "#000007", "text": "I\u0301 bo\u0301kini \u201eGoymista\u00f0i\u00f0\u201c sigur Corrie ten Boom fra\u0301 \u00f8llum ti\u0301 o\u0301hugnaliga, sum hon lei\u00f0 undir nasistunum, ti\u0301 hon, systir hennara og pa\u0301pi teirra saman vi\u00f0 \u00f8\u00f0rum goymdu j\u00f8dar i\u0301 heimi teirra. Av teimum trimum var ta\u00f0 bara Corrie, sum kom fra\u0301 ti\u0301 vi\u00f0 li\u0301vinum."}, {"text_idx": "#000009", "text": "Alt hetta minnir meg a\u0301 einafer\u00f0, eg leiddi ein bi\u0301bliubo\u0301lk i\u0301 Puerto Princesa. Eitt kv\u00f8ldi\u00f0 var evni\u00f0 k\u00e6rleiki og fyrigeving. Eg endurgav no\u0301gv vers og helt meg duga n\u00f8kulunda v\u00e6l at tosa um evni\u00f0."}, {"text_idx": "#000010", "text": "Me\u00f0an bi\u0301bliuti\u0301min solei\u00f0is fer fram, sigur ein ma\u00f0ur i\u0301 bo\u0301lkinum \u2013 Job eitur hann \u2013 at hetta var ju\u0301st ta\u00f0, sum Harrin hev\u00f0i l\u00e6rt hann. Kona hansara var myrd fyri n\u00f8krum a\u0301rum si\u0301\u00f0an, og hann visti v\u00e6l, hv\u00f8r hev\u00f0i gj\u00f8rt ta\u00f0, men politii\u00f0 hev\u00f0i bara ikki no\u0301g go\u0301\u00f0 pro\u0301gv at handtaka mannin. \u201eEg havi l\u00e6rt,\u201c seg\u00f0i hann, \u201eat lata Harranum ta\u00f0 upp i\u0301 hendur og ikki loyva m\u00e6r sja\u0301lvum at gerast hevnis\u00f8kin. Ti\u0301 er ta\u00f0 so ty\u0301dningarmiki\u00f0 at duga at fyrigeva.\u201c"}, {"text_idx": "#000011", "text": "Eg minnist, hvussu by\u0301ttan eg kendi meg. Hvat i\u0301 allari vi\u0301\u00f0u ver\u00f0 billa\u00f0i eg m\u00e6r inn at \u201el\u00e6ra\u201c sli\u0301k fo\u0301lk um fyrigeving? Ta\u00f0 var hann, sum skuldi l\u00e6rt meg og ikki \u00f8vugt."}, {"text_idx": "#000014", "text": "Samstundis sum illir, hevnisamir tankar ko\u0301ka\u00f0u innan i\u0301 m\u00e6r, gekk ta\u00f0 upp fyri m\u00e6r, at Jesus Kristus var dey\u00f0ur fyri henda mannin. Skuldi eg so bi\u00f0ja um naka\u00f0 anna\u00f0 enn ta\u00f0, sum Jesus vildi, at eg skuldi bi\u00f0ja? \u201eHarri Jesus,\u201c ba\u00f0 eg, \u201efyrigev m\u00e6r og hja\u0301lp m\u00e6r at fyrigeva honum ... Jesus, eg megni ikki at fyrigeva honum. Gev m\u00e6r ti\u0301na fyrigeving ...\u201c Og so skilti eg, at heimsins gr\u00f8\u00f0ing hvi\u0301lir li\u0301ka li\u0301ti\u00f0 a\u0301 mi\u0301nari fyrigeving, sum ta\u00f0 ger a\u0301 mi\u0301nari go\u0301\u00f0sku. Hon hvi\u0301lir a\u0301 Honum. Ta\u0301 i\u00f0 Hann bi\u00f0ur okkum elska fi\u0301ggindar okkara, gevur Hann okkum saman vi\u00f0 bo\u00f0num at gera ta\u00f0 eisini sja\u0301lvan k\u00e6rleikan at gera ta\u00f0."}]